ජනාධිපතිවරණයේදී ඡන්දය භාවිත කිරීමේ පරිපාලන සැලැසුම සහ ඡන්ද ගණන් කිරීම ඉතාමත් ඉහළ මට්ටමකින් පැවැති බව පොදුරාජ්‍ය මණ්ඩලීය මහ ලේකම් කමලේෂ් ෂර්මා ප්‍රකාශ කරයි.මැතිවරණ කොමසාරිස්වරයා සහ දිවයින පුරා ඡන්ද කටයුතු භාරව සිටි කාර්ය මණ්ඩලය ශ්‍රී ලාංකිකයන්ට ඡන්දය ප්‍රකාශ කිරීමට හැකිවන සේ ක්‍රමවත් වැඩපිළිවෙළක් යොදා තිබුණ බව මහ ලේකම්වරයා කියා සිටී.ෂර්මා මේ අදහස් දැක්වූයේ ජනවාරි 26 දා පැවැති ජනාධිපතිවරණය නිරීක්ෂණ කළ පොදුරාජ්‍ය මණ්ඩලීය කණ්ඩායමේ අවසන් නිවේදනය පදනම් කරගෙනය.